
2024 թվականի դեկտեմբերի 13-ի № 133-Լ


ՀԱՇՎԵՔՆՆՈՒԹՅՈՒՆ ԻՐԱԿԱՆԱՑՆՈՂ ԿԱՌՈՒՑՎԱԾՔԱՅԻՆ ՍՏՈՐԱԲԱԺԱՆՈՒՄ ՉՀԱՆԴԻՍԱՑՈՂ՝ ՀԱՇՎԵՔՆՆԻՉ ՊԱԼԱՏԻ ՀԻՄՆԱԿԱՆ ՄԱՍՆԱԳԻՏԱԿԱՆ ԿԱՌՈՒՑՎԱԾՔԱՅԻՆ ՍՏՈՐԱԲԱԺԱՆՈՒՄՆԵՐՈՒՄ ՊԱՇՏՈՆՆԵՐԻ ԴԱՍԱԿԱՐԳՈՒՄԸ ԵՎ ՀԱՄԱՐԺԵՔՈՒԹՅՈՒՆԸ ՍԱՀՄԱՆԵԼՈՒ ՄԱՍԻՆ


Ղեկավարվելով «Հաշվեքննիչ պալատի մասին» Հայաստանի Հանրապետության օրենքի 10-րդ հոդվածի 1‑ին մասի 24-րդ կետով, 39-րդ հոդվածի 8-րդ մասով և 60-րդ հոդվածի 8-րդ մասով, Հաշվեքննիչ պալատը

Ո Ր Ո Շ ՈՒ Մ  Է`

1. Սահմանել, որ հաշվեքննություն իրականացնող կառուցվածքային ստորաբաժանում չհանդիսացող՝ Հաշվեքննիչ պալատի հիմնական մասնագիտական կառուցվածքային ստորաբաժանումներում պաշտոնները դասակարգվում են հետևյալ  խմբերի՝
1) բարձրագույն պաշտոններ,
2) գլխավոր պաշտոններ,
3) առաջատար պաշտոններ,
4) կրտսեր պաշտոններ:
2. Հաշվեքննիչ պալատի մեթոդաբանության և տեղեկատվական տեխնոլոգիաների վարչությունում սույն որոշման 1-ին կետով սահմանված պաշտոնների խմբերում ընդգրկվում են հետևյալ պաշտոնները՝ ըստ «Հաշվեքննիչ պալատի մասին» օրենքի 39-րդ հոդվածի 4-7-րդ մասերով սահմանված՝ պաշտոնների ենթախմբերի համարժեքության․
1) բարձրագույն պաշտոն՝ վարչության պետ՝ 3-րդ ենթախումբ,
2) գլխավոր պաշտոն՝ 
ա․ վարչության պետի տեղակալ՝ 1-ին ենթախումբ, 
բ․ գլխավոր մեթոդաբան, տեղեկատվական տեխնոլոգիաների կառավարիչ-աուդիտոր՝ 2-րդ ենթախումբ, 
գ․ տեղեկատվական տեխնոլոգիաների գլխավոր աուդիտոր՝ 3-րդ ենթախումբ,
3) առաջատար պաշտոն՝ ավագ մեթոդաբան, տեղեկատվական տեխնոլոգիաների ավագ աուդիտոր՝ 1-ին ենթախումբ,
4) կրտսեր պաշտոն՝ կրտսեր մեթոդաբան, տեղեկատվական տեխնոլոգիաների կրտսեր աուդիտոր՝ 1-ին ենթախումբ։
3. Հաշվեքննիչ պալատի աուդիտի, էթիկայի և որակի հսկողության կոմիտեների գործունեության ապահովման և ներքին աուդիտի բաժիններում սույն որոշման 1-ին կետով սահմանված պաշտոնների խմբերում ընդգրկվում են հետևյալ պաշտոնները՝ ըստ «Հաշվեքննիչ պալատի մասին» օրենքի 39-րդ հոդվածի 4-7-րդ մասերով սահմանված՝ պաշտոնների ենթախմբերի համարժեքության․
1) բարձրագույն պաշտոն՝ բաժնի պետ՝ 3-րդ ենթախումբ,
2) գլխավոր պաշտոն՝ գլխավոր աուդիտոր՝ 2-րդ ենթախումբ,
3) առաջատար պաշտոն՝ ավագ աուդիտոր՝ 1-ին ենթախումբ,
4) կրտսեր պաշտոն՝ կրտսեր աուդիտոր՝ 1-ին ենթախումբ։
4. Սույն որոշման գործողությունը տարածվում է 2024 թվականի դեկտեմբերի 11-ից հետո ծագած հարաբերությունների վրա:

